A módosított „facial degloving” technikával szerzett hosszú távú tapasztalataink
Authors: Szalenko-Tőkés Ágnes , Bella Zsolt , Tóbiás Zoltán , Iván László , Rovó László , Vass Gábor 
Published: March 2021

Összefoglaló.
Bevezetés: Az orrmelléküreg-daganatok kezelésében a legfrissebb
nemzetközi ajánlások alapján továbbra is a sebészi reszekció az elsődlegesen
választandó módszer. Bár az endoszkópos technikák fejlődésével a külső
feltárással járó műtétek bizonyos esetekben háttérbe szorultak, napjainkban még
mindig a Weber–Fergusson-féle metszést tartják a legszélesebb feltárást
biztosító technikának, annak ellenére is, hogy a módszer stigmatizáló hegeket és
deformitásokat hagy a páciensek arcán. Módszer: A „facial
degloving” eljárást mint alternatív, hegmentes technikát először az 1970-es
években publikálták, azóta számos módosítását írták le. A szerzők az
orrmelléküregi tumorok eltávolítására már 8 éve kizárólag az általuk módosított
technikát alkalmazzák. 2012 és 2019 között Klinikánkon 34 beteg esett át a
módosított „facial degloving” műtéten. A módszer alapja egy felső szájpitvari
behatolásból a középarc területén kialakított oszteoplasztikus lebeny, melynek
felemelésével széles rálátás nyílik az orrüregre és melléküregeire, valamint az
elülső koponyaalapra is. A műtéti terület a daganat eltávolítását követően jó
kozmetikai eredménnyel rekonstruálható. Eredmények: A szerzők
akusztikus rinometriai vizsgálatokkal és az arckifejezéseket ábrázoló
posztoperatív képi dokumentációval támasztották alá eredményeiket. Az operált
oldalon sem az orrbemenet beszűkülését (orrlégzés gátoltsága), sem pedig az
arcmozgás zavarait, az arc aszimmetriáját nem észlelték. Betegeik túlélését
Kaplan–Meier-görbén ábrázolták. Megbeszélés, következtetés:
Habár az eredeti „facial degloving” technikának számos módosítását publikálták,
az itt bemutatott módszer (oszteoplasztikus lebeny, melyben a középarc lágy
részeinek integritása megtartott) rövidebb hospitalizációs időt és kevesebb
komplikációt eredményezett. A bemutatott módosított „facial degloving” technika
véleményünk szerint megfelelő és biztonságos sebészi reszekciót biztosít
orrmelléküregi rosszindulatú daganatok esetén, továbbá kombinálható endoszkópos
technikákkal, és szükség esetén nyitott műtétté alakítható, akár orbitalis
kiterjesztéssel. Orv Hetil. 2021; 162(10): 392–398.

Summary.
Introduction: The widely used external approach
(Weber–Fergusson’s incision) for the removal of maxillo-ethmoidal tumors leaves
stigmatizing scars and deformities on the patient’s face. As an alternative
technique, the scarless facial degloving approach was first described in the
1970’s, and since then, several modifications have been developed.
Method: We have been using our modified facial degloving
technique for eight years now with maxillo-ethmoidal tumors. Between 2012 and
2019, 34 consecutive patients have been operated with our modified facial
degloving approach at the Department of Oto-Rhino-Laryngology and Head-Neck
Surgery, University of Szeged, Hungary. We describe our method which provides a
wide surgical approach via an osteoplastic flap for the whole
nasal and paranasal region, with good cosmetic results. Results and
conclusion: We have evaluated our results with acoustic rhinometry
and photo-documentation of the facial mimic postoperatively. Neither narrowing
of the nasal cavity on the operated side (loss of nasal breathing function), nor
facial movement dysfunction was visible in our patients. We represent our
patients’ survival in Kaplan–Meier curve. Although several modifications of the
original facial degloving approach have been published, in our technique, the
novel osteoplastic flap and the intact soft tissue of the nasal and midfacial
region results in shorter hospitalization time and fewer complications. Our
modified facial degloving technique offers proper and safe surgical resection
for tumors of the maxillo-ethmoid region. It can be routinely combined with
endoscopic techniques, and, if necessary, can be converted to an open approach.
Orv Hetil. 2021; 162(10): 392–398.